Marcus Ward Lyon

Marcus Ward Lyon Jr., nado o 5 de febreiro de 1875 en Rock Island Arsenal (Illinois) e finado o 19 de maio de 1942 en South Bend (Indiana), foi un zoólogo especializado en terioloxía, bacteriólogo e patólogo estadounidense.

 Traxectoria 
miniatura|180px|Ptilocercus lowii, única especie da familia dos ptilocércidos, descrita por Lyon.
miniatura|180px|Lápida de Lyon no Arlington National Cemetery.

 Temperán interese pola zooloxía 
Nado nunha familia de militares, demostrou axiña un grande interese na zooloxía, recollendo espécimes da fauna local nos arredores dos destinos do seu pai no exército.

 Estudos 
Graduouse na universidade Brown (Providence, Rhode Island) en 1897 e continuou os seus estudos na universidade George Washington (Washington, D.C.), mentres traballaba a tempo parcial no United States National Museum (USNM).Hoxe, Museo Nacional de Historia Natural do Instituto Smithsoniano. En primeiro lugar foi axudante no departamento de mamíferos e profesor na universidade da cidade. Nesta universidade obtivo o seu título de doutor en medicina en 1902 e, despois, en 1913, o seu Ph. D. (doutor en filosofía).

 Carreira profesional 

O 13 de decembro de 1902 casou con Martha Maria Brewer, unión da que nacería unha filla. De 1903 a 1917 ensinou bacterioloxía, patoloxía, medicina veterinaria e parasitoloxía en diversas universidades.

Durante a primeira guerra mundial, en 1917, ingresou no exército dos Estados Unidos, servindo como patólogo no hospital Walter Reed Army Medical Center. En setembro de 1919 pasou á reserva do corpo médico co grao de maior.Layne, J. N. & Hoffmann, R. S. (1994): "Presidents". En Birney, E. C. & Choate, J. R. Seventy-five years of mammalogy (1919–1994). Special Publication Nº 11. American Society of Mammalogists. ISBN 0-935868-73-9.Just, T. (1942): "Marcus Ward Lyon, Jr. 1875–1942". American Midland Naturalist 27 (3): ii–xv.

En 1919, el e a súa esposa Martha, trasladáronse a South Bend, Indiana, onde traballaron nunha clínica recentemente inaugurada, onde a súa esposa traballou como oftalmóloga. Xa antes de mudarse, Lyon publicara moitos artigos sobre mastozooloxía, durante e despois da súa permanencia no USNM. Nestes traballos describira formalmente seis especies, tres xéneros e unha familia (a dos ptilocércidos).

Unha vez en South Bend, comezou a publicar estudos médicos, pero continuando o seu traballo en mastozooloxía, con especial énfase na fauna local de Indiana, e tamén na flora deste estado. Publicou máis de 160 artigos durante a súa carreira.

Foi membro de diversas sociedades científicas, como a Asociación Americana para o Avance da Ciencia, a Washington Academy of Science, a Sociedade Ecolóxica de América, a Sociedade Americana de Mamaloxistas (na que ostentou a presidencia de 1931 a 1933), a Unión Americana de Ornitólogos, a Sociedade Americana de Bacteriólogos, a Academia de Ciencias de Indiana. Máis adiante, Lyon converteuse nun conservacionista.

 Falecemento 
Lyon faleceu o 19 de maio de 1942 en South Bend, Indiana, e está soterrado no Cemiterio Nacional de Arlington.

 Algunhas publicacións 









 Abreviaturas 
 A abreviatura M.W.Lyon emprégase para recoñecer a  como autoridade na descrición e taxonomía en botánica.
 A abreviatura Lyon emprégase para recoñecer a  como autoridade na descrición e taxonomía en zooloxía.

 Notas 

 Véxase tamén 

 Bibliografía 
 Allen G. Debus, dir. (1968): World Who’s Who in Science. A Biographical Dictionary of Notable Scientists from Antiquity to the Present. Marquis-Who’s Who (Chicago).

Categoría:Científicos dos Estados Unidos de América
Categoría:Zoólogos dos Estados Unidos de América
Categoría:Nados en 1875
Categoría:Nados en Illinois
Categoría:Finados en 1942